אייל מעוז

אייל מעוז (נולד ב־1969 בחיפה) הוא גיטריסט, מוביל הרכב, סולן ומלחין אמריקאי, יליד ישראל.

== ביוגרפיה ==
אייל מעוז הוא בנם של יעקב מעוז וד"ר נטע מעוז (לבית רזי). אמו, ילידת כפר ויתקין, היא כימאית אורגנית בהכשרתה, שעבדה שנים רבות ביחידה לפעולות נוער במכון ויצמן למדע, ואביו הוא מהנדס בתחום התפלת המים. מעוז גדל בחיפה וברחובות.

המוזיקה של מעוז מתוארת כסינתזה של רוק, ג'אז ואוונגרד, עם מוזיקה אלקטרונית כבדה בשילוב מוזיקה "רדיקלית יהודית"-מזרח תיכונית. הוא מוביל מספר הרכבים מוזיקליים מקוריים, ביניהם "אדום"<ref></ref> (Edom), "דמיון"<ref></ref> ולהקת Crazy Slavic Band.<ref></ref>

מעוז גם מוביל את הרכב "Maoz-Sirkis Duet", ואת "Maoz-Masaoka Duet"<ref></ref> (עם נגנית הקוטו מיה מסאוקה) ואת "היפרקולור" (עם נגן כלי ההקשה האוסטרי לוקאס ליגטי ועם נגן הבס ג'יימס אילגנבריץ), והוא חבר אורח ביצירה "קוברה" של ג'ון זורן.

ההרכבים של אייל הופיעו בפסטיבלי מוזיקה גדולים ברחבי העולם כגון: פסטיבל הג'אז הבינלאומי במונטריאול, פסטיבל ג'אז החורף בניו יורק 2007, פסטיבל ה- BAM של ברוקלין, Verizon Jazz Festival, פסטיבל המוזיקה והמורשת היהודית בניו יורק, בפלורידה- Music Harvest, Jewzapalooza Festival בניו יורק ועוד רבים אחרים.

המוזיקה שלו הושמעה בסרט "שומרי עדן" של יורם פורת, ובסרט התיעודי "היסטוריה של הקולנוע הישראלי" של רפאל נג'ארי, כמו כן במופע " Undress " ב- MTV. בתחנת הרדיו הפופולרית WNYC / NPR ראיינו אותו והקדישו תוכנית של 90 דקות למוזיקה שלו.

אייל החל לחקור מוזיקת ג'אז, רוק ואוונגרד בגיל צעיר. הוא הוביל את הרכב Lemon Juice Quartet שהופיע בקביעות בפסטיבל הג'אז הבינלאומי בים האדום, הלהקה הוציאה שלושה דיסקים ואפיינו את התקליטור "Peasant Songs" כגרסה של המוזיקה של בלה ברטוק ואריק סאטי. התקליטור יצא בחברת Piadrum Records.

שיתוף הפעולה של אייל עם חבר ילדות ותיק, המתופף אסף סירקיס הביא לשני תקליטורים של הצמד; " "Elementary Dialogues" שיצאו לאור ביוני 2009 על ידי חברת Ayler Records (צרפת).<ref></ref>

ההרכב האקוסטי המוזיקלי היהודי שלו, "דמיון", זכה לשבחי הביקורת לאחר הופעות בישראל ובאיטליה.

לאחר סיבוב הופעות סולו באוסטריה, אייל השלים סיבוב הופעות גיטרה בסין, הדיסק השני שלו Hope and Destruction, שיצא בחברת התקליטים Tzadik Records, עם אנסמבל אדום (Edom), יצא לאור בשנת 2009. תקליטור הבכורה של הקבוצה כלל את מעוז, את הקלידן ג'ון מידסקי, את נגן הבס שניר עזרא בלומנקרנץ ואת המתופף בן פרובסקי.

== דיסקוגרפיה ==
<div class="mw-content-ltr">
* Edom (Tzadik, 2005)<ref></ref>
* Hope and Destruction (Tzadik, 2009)
* Elementary Dialogues (Ayler, 2009) with Asaf Sirkis
</div>

=== עם הרכב 9Volt ===
<div class="mw-content-ltr">
* Open Circuit (OutNow, 2012)
</div>

=== עם the Lemon Juice Quartet ===
<div class="mw-content-ltr">
* Peasant Songs (Piadrum, 2002)<ref></ref>
</div>

=== עם John Zorn ===
<div class="mw-content-ltr">
* Abraxas: Book of Angels Volume 19 (Tzadik, 2012) with Shanir Ezra Blumenkranz
* Psychomagia (Tzadik, 2014) with Abraxas
</div>

== קישורים חיצוניים ==

* [https://www.eyalmaozmusic.com/ אייל מעוז - האתר הרשמי]
* [https://www.discogs.com/artist/451611-Lemon-Juice-Quartet lemon-Juice Quartet] - באתר discogs
* [https://musicians.allaboutjazz.com/eyalmaoz אייל מעוז] - באתר Allaboutjazz.
* [https://www.npr.org/templates/story/story.php?storyId=5016953 אייל מעוז] - קורות חיים

== הערות שוליים ==

קטגוריה:נגני ג'אז: גיטריסטים
קטגוריה:גיטריסטים אמריקאים
קטגוריה:מלחינים אמריקאים במאה ה-21
קטגוריה:מלחינים אמריקאים במאה ה-20
קטגוריה:ישראלים שנולדו ב-1969
קטגוריה:אמריקאים שנולדו ב-1969